Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӢ-иқтисодӢ

(ЛТУИИ)

## **НАҚШАИ РУШДИ ДЕҲА**

Деҳа: *Гулбоғ*

Ҷамоат: *Зиракӣ*

Шаҳр: *Кӯлоб*

Минтақа: *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 12.08.2022 то 16.01.2023 с.*

**Тадқиқотчиён:** *Чуянов Сунатулло ва Қосимов Зикрулло*

 **Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1.Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2.Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣва ҷалб намудани онҳо;

5.Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7.Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8.Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9.Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Деҳаи Гулбоғ дар қисмати ҷанубу ғарбии ҷамоати Зиракии шаҳри Кӯлоб ҷойгир шудааст.* |
| 2 | Шумораи хонаводаҳо | оила | *263* |
| 3 | Шумораи аҳолӣ | нафар | *1410* |
|  | аз он ҷумла: Мардҳо | нафар | *730* |
| Занҳо | нафар | *680* |
| 4 | Ҳайати этникӣ: Тоҷикон | нафар | *1200* |
| Ӯзбекҳо | нафар | *210* |
| Русҳо | нафар | *0* |
| 5 | Шумораи муҳоҷирони меҳнатӣ | нафар | *54* |
| 6 | Шумораи маъюбон | нафар | *16* |
| 7 | Шумораи оилаҳои бесаробон | оила | *1* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Гулбоғ бо деҳаи Сангпар ва шаҳри Кӯлоб ҳамсарҳад мебошад.*

*Бунгоҳи тиббӣ*

*Филиали МТМУ№36*

*Магоза*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Гулбоғ дар ҳайати дигар деҳаҳои ҷамоати Зиракӣ соли 1992 таъсис ёфтааст. Аҳолии муқимии деҳаи Гулбоғ асосан ба кишоварзӣ, зироаткорию боғдорӣ ва чорвопарварӣ машғул ҳастанд. Дар давоми 31 соли мавҷудияти ҷомеаи деҳаи Гулбоғ аз даврони собиқ Иттиҳоди Шӯравӣ ва давоми 31 соли истиқлолияти Ҷумҳурии Тоҷикистон дар деҳа иншоотҳои зерини иҷтимоию инфрасохторӣ сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Филиали МТМУ № 36* | *Пурра фаъолият мекунад, таъмирталаб аст.* | *2003* |
| *2* | *Бунгоҳи тиббӣ* | *Пурра фаъолият мекунад, ба таъмири ҷорӣ ниёз дорад.* | *2003* |
| *3* | *Хати оби нӯшокӣ* | *Пурра фаъолият мекунад, ба таъмир ниёз дорад.* | *1985* |
| *4* | *Системаи барқтаъминкунӣ* | *Фаъолият дорад, ба таъмири асосӣ ниёз дорад.* | *1992* |
| *5* | *Роҳҳои дохили деҳа* | *Роҳҳои дохили деҳа асосан заминӣ ва сангрез ҳастанд.* | *1992* |
| *6* | *Кӯпрук -2 адад* | *Фаъолият доранд,ба таъмири ҷорӣ ниёз доранд.* | *2018-2020* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилоотии гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Филиали МТМУ № 36* | *Филиали муассисаи таҳсилоти миёнаи умумии №36-и деҳаи Гулбоғ соли 2003 сохта шудааст,. Бинои мактаби деҳаи Гулбоғ ба таъмири асосӣ ниёз дорад, иваз кардани дару тирезаҳо, иваз кардани мизу курсиҳо, таъмири деворҳо ва рангубори бино. Дар муассисаи таълимӣ ҷои нишасти хонандагон намерасад, ба сохтмони 6 синфхонаи иловагӣ ниёз дорад.* |
| *2* | *Бунгоҳи тиббӣ* | *Бунгоҳи тиббии деҳаи Гулбоғ соли 2003 сохта шудааст. Бинои бунгоҳи тиббӣ дар ҳолати миёнаи истифодабарӣ қарор дорад, таҷҳизот ва дигар лавозимоти кории табибон намерасанд. Бунгоҳи тиббии деҳаи Гулбоғ ба таҷҳизоту лавозимоти тиббӣ ва таъмири ҷорӣ ниёз дорад.* |
| *3* | *Хати оби нӯшокӣ* | *Сокинони деҳаи Гулбоғ бо оби нӯшокӣ дастрасии пурра надоранд.Дар деҳа пойгоҳи оббарорӣ вуҷуд надорад. Аҳолии деҳа оби нӯшокиро аз пойгоҳи оббарории Боғи Ботаникии ш.Кулоб ,ки соли сохтмонаш 1985 мебошад ба воситаи насосҳо ба деҳа интиқол дода мешавад , дастрас менамояд. Хати оби нӯшокӣ ба таъмири асосӣ эҳтиёҷ дорад. Барои пурра бо оби нӯшокӣ таъмин намудани аҳолӣ 8000 м қубурҳои обгузаронӣ барои хати оби нӯшокии деҳа эҳтиёҷ дорад.* |
| *4* | *Системаи барқтаъминкунӣ* | *Таъмини қувваи барқ ба сокинони деҳаи Гулбоғ ғайриқаноатбахш аст. Ба 263 хонаводаи деҳаи Гулбоғ, ки дар онҳо 1410 нафар одамон зиндагонӣ доранд , се адад трансформатор аҳолиро бо қувваи барқ таъмин менамояд, ки тавоноиашон ҳамагӣ 1050 Кв мебошад. Нокифоя будани таъмини қувваи барқ ба сокинони деҳаи Гулбоғ аз ҳисоби зиёд будани шумораи хонаводаҳо ва кам будани тавоноии трансформаторҳо мебошад. Дар фасли сармо талаботи хонаводаҳо ба қувваи барқ зиёд мешавад ва се адад трансформатор аҳолиро бо барқ таъмин карда наметавонад. Илова ба он симчӯбҳо ва ноқилҳо кӯҳна шуда корношоям шудаанд ва сабаби кандашавии таъмини барқ ба хонаҳо мешаванд. Дар деҳаи Гулбоғ шинонидани ду адад трансформатори барқтаъминкунӣ, иваз кардани 180 адад симчӯбҳо, насб кардани 9000 метр ноқилҳои барқӣ зарур аст. Ҳалли мушкилии таъмини барқ дар деҳаи Гулбоғ ба 263 хонавода дар таъмини барқи доимӣ кӯмак мерасонад.* |
| *5* | *Роҳҳои дохилии деҳа* | *Ҳама роҳҳои дохилии деҳаи Гулбоғ сангрез ё заминӣ ҳастанд, ҳолати роҳҳо бад мебошанд. Дар фасли баҳор ва замистон аз ҳисоби кӯлмакҳои болои роҳ рафтуомади сокинони деҳа, мактаббачаҳо ва воситаҳои нақлиёт мушкил мешавад. Дар фасли тобистону тирамоҳ бошад чангу хоки роҳҳо сабаби бемориҳо ва нороҳатии сокинони деҳа мешавад. Роҳҳои дохили деҳа ва аз деҳа то роҳи марказӣ ба асфалтпӯш кардан эҳтиёҷ доранд.* |
| *6* | *Кӯпрук* | *Дар деҳаи Гулбоғ ду адад кӯпрук, соли сохтмонашон 2018 ва 2020 ба сокинони деҳа барои рафтуомади пиёдаравҳо ва нақлиёт хизмат мерасонад. Кӯпрукҳо ба таъмири ҷорӣ эҳтиёҷ доранд.* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Барқарорсозии системаи таъмини барқ* | *Таъмини барқи доимӣ ба сокинони деҳа, истифодаи васеъи асбобҳои барқӣ дар хонаводаҳо, беҳтар шудани шароити донишомӯзии хонандагон ва дигар сокинони деҳа аз ҳисоби истифодаи васеъи шабакаҳои интернетӣ ва воситаҳои ахбори умум.*  |
| *2* | *Сохтмони синфхонаҳои иловагӣ дар филиали МТМУ №36* | *Муассисаи таълими соҳиби синфхонаҳои иловагӣ мешавад, шароити таълиму тарбияи хонандагон, шаро-ити кори омӯзгорон беҳтар мешавад.* |
| *3* | *Сохтмони боғчаи кӯдакон* | *Кӯдакони хурдсол ва волидайни онҳо соҳиби бинои боғчаи кудакони замонавӣ мешаванд. Шароити парвариш ва тарбияи кӯдакони хурдсол муҳайё мешавад. Волидайн шароити ба кор баромадаро пайдо мекунанд.* |
| *4* | *Роҳҳои дохилии деҳа* | *Дастрасии сокинони деҳа ба роҳҳои асфалтпӯш, беҳтар шудани шароити рафтуомади аҳолӣ ва воситаҳои нақлиёт, беҳтар шудани вазъи санитарӣ-гигиенӣ дар деҳа.* |
| *5* | *Сохтмони варзишгоҳи замонавӣ* | *Сокинони деҳа ба хусус ҷавонон соҳиби майдончаи варзишии замонавӣ мешаванд, сокинони деҳа ба варзиш машғул шуда саломатии худро беҳтар менамоянд. Ҷавонон ба корҳои беҳуда даст намезананд, варзиш карда солимии бадани худро нигоҳ медоранд.*  |
| *6* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ.* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | СабабҳоиБемориҳо |
| *1* | *Бемории шадиди рӯдаву меъда* | *-* |  |
| *2* | *Бемории шадиди роҳҳои нафас* | *-* |  |
| *3* | *Сурхча* | *-* |  |
| *4* | *Гулафшон* | *-* |  |
| *5* | *Фалаҷшавӣ* |  |  |
| *6* | *Каронавирус (COVID 19)* | *-* |  |

*Эзоҳ: Дар ду соли охир фавти модару кӯдак дар деҳаи Гулбоғ аз ҳисоби касалиҳои сирояткунанда ба қайд гирифта нашудааст.*

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *1* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *34* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *16* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади солонаи як сокини ҷомеа аз руи шуғл (сомонӣ) |
| *1* | *Зиёиён* | *38* | *900* | *10800* |
| *2* | *Кишоварзон* | *437* | *600* | *7200* |
| *3* | *Кироякорҳо* | *15* | *1600* | *19200* |
| *4* | *Муҳоҷирон* | *54* | *2300* | *27600* |
| *5.* | *Соҳибкорон*  | *2* | *2200* | *26400* |
|  | *Ҳамагӣ* | *546* | х | *х* |

Манбаҳои даромади аъзоёни ҷомеа:

* Музди меҳнат (музди кор, ҳаққи хизматрасонӣ);
* Аз фаъолияти сохибкорӣ;
* Аз фурӯши мол, маҳсулот, чорво, парранда, моҳӣ ва ғайра;
	1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна аз деҳаи Гулбоғдар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Гулбоғи ҷамоати Зиракӣ



Сабабҳои бекории аҳолии қобили меҳнат дар деҳа:

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагирӣ ва иҷрои корҳои дастаҷамъона ба монанди:*

* *Иштирок дар ҷашну маросимҳои миллӣ.*
* *Тоза кардани ҷӯйборҳо ва кӯчаву роҳравҳо;*
* *Сангфарш кардани кӯчаҳо;*
* *Таъмири қубурҳои таъмини оби нӯшокӣ;*
* *Таъмири системаи таъмини барқ; (иваз кардани равғани трансформатор, иваз кардани симчӯбҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Таъмини нокифояи қувваи барқ ба хонаводаҳои деҳаи Гулбоғ*  | *Барқарорсозии системаи таъмини барқ* |
| *2* | *Нарасидани ҷои нишаст ва паст будани шароити таълим дар филиали МТМУ №36* | *Сохтмони синфхонаҳои иловагӣ* |
| *3* | *Набудани боғчаи кӯдакон* | *Сохтмони боғчаи кӯдакон* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотҳои иҷтимоӣ инфросохторӣ:*** * *Барқарорсозии системаи таъмини барқ;*
* *Сохтмони синфхонаҳои иловагӣ дар филиали МТМУ №36;*
* *Сохтмони боғчаи бачагона;*
* *Сохтмони майдончаи варзишӣ.*
 | * *Захираи нерӯҳои инсонӣ, (роҳбарикунанда);*
* *Захираҳои меҳнатӣ, (қувваҳои корӣ);*
* *Захираҳои табиӣ, (замин, об);*
* *Захираҳои физикӣ, (инфрасохтори солим, техника, механизмҳо, асбобҳои корӣ);*
* *Захираҳои молиявӣ, (саҳмгузории молию пулии ҷомеа).*
 |
| *2* | ***Иншоотҳои иҷтимоӣ- иқтисодӣ:**** *Корҳонаҳои хурди соҳибкорӣ;*
 | * *Захираи нерӯҳои инсонӣ;*
* *Захираҳои меҳнатӣ;*
* *Захираҳои физикӣ;*
* *Захираҳои молиявии соҳибкорони деҳа.*
 |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Гулбоғ аз ҷумлаи нерӯҳои инсонӣ: - зиёиён, шахсони дар мақоми роҳбарикунанда, нафароне, ки иқтидор, қобилияти кор бо ҷамоаро дошта бошанд ҳастанд:*

*Маълумот оид ба захираҳо, нерӯҳои инсонии деҳаи Гулбоғ*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,*  |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае,ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

 *Аҳли ҷомеа нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**.**Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед).

|  |  |  |  |  |
| --- | --- | --- | --- | --- |
| № б/т | Номи лоиҳа | Маблағгузор | Маблағ (сомонӣ) | Натиҷаи иҷро |
|  | *Рушди чорводорӣ ва чарогоҳ* | *ИФФАД* | *780000* |  |

*Эзоҳ: Ҷомеаи деҳаи Гулбоғ кӯмакҳои башардӯстона аз ташкилоти ғайридавлатии ИФФАД гирифтааст.*

**IX.Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти маҳаллии ҷамоати Зиракӣ оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имкониятҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷрои он сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо вазифадор ҳастанд.*

**X.Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Гулбоғ

***А) Бо захираҳои дохилии ҷомеа:***

* *Таҳлил ва баҳодиҳӣ ба захираҳои дохилии ҷомеаи деҳаи Гулбоғ;*
* *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарурӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна:***

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ;*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Татқикотчиён таҳлили умуми оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо дар деҳаи Гулбоғи ҷамоати Зиракии шаҳри Кӯлоб таҳлил карда хулосаҳо пешниҳод менамояд:

*Деҳаи Гулбоғи ҷамоати Зиракӣ дар қисмати ҷанубу шарқии ҷамоати Зиракӣ ва шаҳри Кӯлоб ҷойгир шудааст. Аз ҳисоби шумораи хонаводаҳо ва аҳолӣ, деҳаи Гулбоғ калон ҳисоб мешавад. Деҳаи Гулбоғ аз ҳисоби иншоотҳои инфрасохторӣ-иҷтимоӣ ба монанди муассисаи таълимӣ, бунгоҳи тиббӣ, системаи таъмини оби нӯшокӣ, системаи таъмини барқ, роҳҳои дохили деҳа мавҷуд ҳастанд ва кору фаъолият мекунанд. Қайд кардан бомаврид аст, ки иншоотҳои номгиршуда аз ҷумла: филиали МТМУ №36, бунгоҳи тиббӣ, системаи таъмини барқ, кӯпрукҳои деҳа баъди истифодабарии бардавом корношояму таъмирталаб шудаанд.*

Таҳлили сатҳи зиндагонии аҳолии деҳаи Гулбоғ

* *Инфрасохторҳои мавҷудбуда дар алоҳидагӣ арзёбӣ шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои иҷтимоию иқтисодӣ муайян карда шудааст. Татқиқотчиён чунин ақида доранд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфрасохторҳои нав ба инобат гирифта шаванд.*
* *Дар деҳаи Гулбоғ ҳолати фавти модару кӯдак аз ҳисоби касалиҳои сирояткунанда ба қайд гирифта нашудааст.*
* *Дар деҳа 1 хонаводаҳои бесаробон, 4 хонаводаи серфарзанд ва 16 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки 59%-и даромадҳои хонавода барои таъмини озуқа ва 21% барои хариди либоса ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шуғл маълум мешавад, ки 78%-и қувваҳои қобили меҳнат ба гурӯҳи кишоварзон, 3% ба гурӯҳи кироякорҳо, 10% муҳоҷирони меҳнатӣ, 7 % зиёиён ва 2%-ро соҳибкорон ташкил додаанд. Манбаҳои асосии даромади сокинони деҳа дар шакли музди меҳнат ва аз ҳисоби фурӯши молу маҳсулот мебошад. Сатҳи даромади сокинони деҳа аз рӯи шуғл: муҳоҷирони меҳнатӣ 2300 сомонӣ, кироякорҳо 1600 сомонӣ, кишоварзон 600 сомонӣ, соҳибкорон 2200 сомонӣ ва зиёиён 900 сомониро дар як моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мувофиқ, роҳи таъсир ба бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ.Маълумоти диаграммаи гурӯҳбандии сокинони деҳа аз рӯи сатҳи зиндагӣ нишон медиҳад, ки 2%-и сокинони деҳа ба гурӯҳи сарватмандон, 63% ба гурӯҳи миёнаҳолҳо, ва 35% ба гурӯҳи камбизоатҳо шомиланд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯҳбандии аҳолии ҷомеа бо нишон додани сабабҳои камбизоатӣ, муайян кардани захираҳои дохили ва интихоби афзалиятҳои деҳаи Гулбоғ гузронида шуда, тавсияи татқиқотчиён оид ба идома додани кор бо ин ҷомеа чунин аст:*

* *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи деҳаи Гулбоғ дар ҳалли мушкилиҳои ҷомеа нокифоя мебошанд. Ҷомеаи деҳаи Гулбоғ бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
* *Эҳтиёҷоти сокинони деҳаи Гулбоғи ҷамоати Зиракиро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ном ва номи падар Имзо